nb en en en fr de da id nb sv da da da en da da da da da da en en
Hamid årets spiller - Svanholm Cricketklub
Torsdag d. 14. marts 2019 kl. 18:46 af Henrik Pfaff
På DCF's repræsentantskabsmøde i Idrættens Hus blev Hamid Shah kåret til årets spiller anno 2018. DCF's Carsten Pedersen begrundede valget. Hamid havde været den bedste allroundspiller og havde med en imponerende præstation både med bat og bold været bag Svanholms T 20 finalesejr over KB.
Carsten Pedersen fremhævede også Hamids lederskab for landsholdet både på og udenfor banen samt hans century mod Kenya
Hamid overtog pokalen fra Saif Ahmad – årets spiller i 2017, så den bliver i ”familien”.
Carsten Pedersen overrækker pokalen for årets spiller til Hamid.
Formand Henriksen var oppe og modtage beviserne for Svanholms diverse triumfer i 2018. Der skulle to mand til at bære dem. Formand Umair Butt overrækker, men Ole Roland bærer.
Sådan så beviset på vores fire mesterskaber ud
Blandt flere ændringer var den mest opsigtsvækkende vel, at DCF tager det første spæde skridt væk fra amatørismen ved at tillade, at spillere kan modtage betaling, når de spiller udenlands i løbet af sæsonen. Men de skal indhente tilladelse hos DCF først. Betaling i den hjemlige turnering er fortsat ikke tilladt.
Derudover skete der ting og sager for ungdomsrækkerne, hvor drenge- og juniorholdene nu skæres ned til 8 spillere. Hos lilleputterne blev der efter et koncept hentet i Australien en spilform med seks spillere på hvert hold, der alle er sikret 20 bolde og banerne gøres mindre.
Endelig skal det fremhæves, at T 20 turneringen nu gøres til et officielt DIF-mesterskab.